ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๖๘ (พ.ศ. ๒๕๓๘)เรื่องกำหนดเครื่องใช้ไฟฟ้าที่ใช้ทำอาหารเป็นสินค้าที่ควบคุมฉลาก อาศัยอำนาจตามความในมาตรา๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการว่าด้วยฉลากออกประกาศไว้ ดังต่อไปนี้ข้อ๑ ให้ยกเลิก(๑)ประกาศคณะกรรมการว่าด้วยฉลาก ฉบับที่ ๑๑ (พ.ศ. ๒๕๒๖) เรื่องกำหนดเครื่องใช้ไฟฟ้าที่ใช้ทำอาหารเป็นสินค้าที่ควบคุมฉลาก ลงวันที่ ๓๑ สิงหาคม๒๕๒๖(๒)ประกาศคณะกรรมการว่าด้วยฉลาก ฉบับที่ ๕๕ (พ.ศ. ๒๕๓๔) เรื่องกำหนดเครื่องใช้ไฟฟ้าที่ใช้ทำอาหารเป็นสินค้าที่ควบคุมฉลาก (ฉบับที่ ๒) ลงวันที่๑๒ กรกฎาคม ๒๕๓๔ข้อ๒ให้เครื่องใช้ไฟฟ้าที่ใช้ทำอาหารเป็นสินค้าที่ควบคุมฉลากข้อ๓ประกาศฉบับนี้ไม่ใช้บังคับแก่เครื่องใช้ไฟฟ้าที่ใช้ทำอาหารที่ผลิตเพื่อการส่งออกซึ่งได้ปฏิบัติตามเงื่อนไขดังต่อไปนี้(๑)เครื่องใช้ไฟฟ้าที่ใช้ทำอาหารดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่าสำหรับส่งออกเท่านั้น หรือเป็นภาษาอังกฤษว่า For Export Only(๒)เครื่องใช้ไฟฟ้าที่ใช้ทำอาหารดังกล่าวต้องอยู่ในความครอบครองของผู้ประกอบธุรกิจเพื่อการส่งออกหรือผู้ผลิต ผู้ขาย หรือผู้จัดหาสินค้านั้นให้แก่ผู้ประกอบธุรกิจเพื่อการส่งออกข้อ๔เครื่องใช้ไฟฟ้าที่ใช้ทำอาหารที่จะนำออกขาย ต้องจัดให้มีฉลากตามข้อ ๕ปิดหรือติดไว้ที่เครื่องใช้ไฟฟ้าที่ใช้ทำอาหารและต้องจัดให้มีเอกสารหรือคู่มือตามข้อ ๖ข้อ๕ ฉลากที่เครื่องใช้ไฟฟ้าที่ใช้ทำอาหารนั้นต้องใช้ข้อความเป็นภาษาไทยให้เห็นและอ่านได้ชัดเจนข้อความในฉลากอย่างน้อยต้องมีสาระสำคัญ ดังต่อไปนี้(๑)ต้องแสดงข้อความเกี่ยวกับผู้ประกอบธุรกิจดังนี้ (ก)ในกรณีที่เป็นสินค้าที่ผลิตในราชอาณาจักร ให้ระบุชื่อผู้ผลิตและสถานที่ประกอบการที่ตั้งอยู่ในประเทศไทยของผู้ผลิตแต่ถ้าเป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายใดให้ระบุชื่อและสถานที่ประกอบการที่ตั้งอยู่ในประเทศไทยของผู้ประกอบธุรกิจซึ่งเป็นเจ้าของสินค้าที่ผลิตนั้น (ข) ในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการที่ตั้งอยู่ในประเทศไทยของผู้นำเข้าแต่ถ้าเป็นสินค้าที่นำเข้ามาในราชอาณาจักรเพื่อการขายของผู้ประกอบธุรกิจรายอื่นที่มิใช่ผู้นำเข้าให้ระบุชื่อและสถานที่ประกอบการที่ตั้งอยู่ในประเทศไทยของผู้ประกอบธุรกิจซึ่งเป็นเจ้าของสินค้าที่ได้นำเข้านั้นถ้าผู้ผลิตหรือผู้นำเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒)ชื่อประเทศที่ผลิต(๓)แรงดันไฟฟ้าที่กำหนด หรือช่วงแรงดันไฟฟ้าที่กำหนด โดยระบุหน่วยเป็นโวลต์หรือมีตัวอักษร V แทนก็ได้(๔)กำลังไฟฟ้าที่กำหนด โดยระบุหน่วยเป็นวัตต์ หรือมีตัวอักษร W แทนก็ได้(๕)เดือนและปีที่ผลิต หรือรุ่นที่ผลิต ซึ่งจะใช้เป็นรหัสแทนก็ได้(๖)ขนาดความจุข้อ๖ เอกสารหรือคู่มือสำหรับใช้ประกอบกับเครื่องใช้ไฟฟ้าที่ใช้ทำอาหารต้องใช้ข้อความเป็นภาษาไทยข้อความในเอกสารหรือคู่มืออย่างน้อยต้องมีสาระสำคัญ ดังต่อไปนี้(๑)เครื่องใช้ไฟฟ้าที่ใช้ทำอาหารประเภทที่มีชิ้นส่วนใดไม่สามารถสัมผัสน้ำได้ให้มีคำเตือนเพื่อให้ทราบว่า ชิ้นส่วนนั้นห้ามสัมผัสน้ำ(๒)คำแนะนำการใช้เครื่องใช้ไฟฟ้าที่ใช้ทำอาหาร เพื่อความปลอดภัยและประหยัด(๓)การบำรุงรักษา (ก)คำแนะนำวิธีทำความสะอาดและการรักษาเครื่องใช้ไฟฟ้าที่ใช้ทำอาหาร (ข) การเปลี่ยนชิ้นส่วนให้แสดงด้วยรูปของเครื่องใช้ไฟฟ้าที่ใช้ทำอาหารแยกเป็นส่วน ๆ โดยเฉพาะส่วนสำคัญที่อาจเปลี่ยนได้พร้อมรูปของเครื่องมือที่ใช้และคำอธิบายหรือคำแนะนำในการเปลี่ยนชิ้นส่วนข้อความทั้งหมดในวรรคหนึ่งนั้นจะแสดงไว้ที่ภาชนะบรรจุก็ได้ข้อ๗ให้เครื่องใช้ไฟฟ้าที่ใช้ทำอาหารที่นำเข้ามาในราชอาณาจักรเพื่อขายได้รับการยกเว้นไม่ต้องจัดให้มีฉลากในขณะนำเข้าที่ด่านศุลกากรแต่ต้องจัดให้มีฉลากตามประกาศฉบับนี้ก่อนที่จะนำออกขายประกาศฉบับนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๙พฤษภาคม พ.ศ. ๒๕๓๘มาลดี วสีนนท์ประธานกรรมการว่าด้วยฉลากวรวิมล/ผู้จัดทำ๒๒ ธันวาคม ๒๕๕๓กวินทราดา/ผู้ตรวจ๒๑ มกราคม ๒๕๕๔[๑] ราชกิจจานุเบกษาเล่ม ๑๑๒/ตอนพิเศษ ๒๓ ง/หน้า ๔๐/๒๘ มิถุนายน ๒๕๓๘